Man verkrag glo verstandelik gestremde tienerArgieffoto ŉ 34-jarige man is Vrydagoggend in Johannesburg in hegtenis geneem nadat hy glo ŉ verstandelik gestremde tiener herhaaldelik verkrag het. “Die 17-jarige meisie is glo deur haar buurman in Zondi, Soweto verkrag,” het ao. Kay Makhubela, ŉ polisiewoordvoerder, gesê. “Die buurman het dit glo sporadies gedoen. Hy het haar na sy huis oorgenooi wanneer sy van die skool af gekom het. Die meisie se broer het begin agterdogtig raak omdat sy so baie na die man se huis gaan.” Die broer het aan sy ouers gesê hy vermoed sy suster word verkrag. Sy is na ŉ polisiestasie geneem waar ŉ dokter bevestig het dat sy seksueel aangerand is. Makhubela het gesê dit is nog nie bekend wanneer die meisie vir die eerste keer verkrag is nie. “Sy is na ŉ plek van veiligheid geneem en ontvang berading.” Die man moet binnekort in die Protea-landdroshof verskyn.